แพทองธารนำทัพเพื่อไทย ปราศรัยหาเสียงเลือกตั้ง นายก อบจ.นครพนม ช่วย ‘อนุชิต หงษาดี’
.
วันนี้ (12 มกราคม) แพทองธาร ชินวัตร นายกรัฐมนตรี ในฐานะหัวหน้าพรรคเพื่อไทย พร้อมด้วย ณัฐวุฒิ ใสยเกื้อ ที่ปรึกษาของนายกรัฐมนตรีในฐานะผู้ช่วยหาเสียง และแกนนำพรรคเพื่อไทย สุริยะ จึงรุ่งเรืองกิจ, มนพร เจริญศรี, อนุสรณ์ เอี่ยมสะอาด ร่วมลงพื้นที่จังหวัดนครพนม ขึ้นเวทีปราศรัยหาเสียงช่วย อนุชิต หงษาดี ผู้สมัคร นายก อบจ.นครพนม
.
ทั้งนี้ เมื่อแพทองธารและคณะเดินทางถึงสนามบินจังหวัดนครพนม มีมวลชนคนเสื้อแดงนับร้อยรอต้อนรับ โดยมวลชนกอดและผูกผ้าขาวม้าคาดเอวตามประเพณีชาวอีสาน พร้อมมอบดอกกุหลาบและตะโกนว่า ‘เรารักนายกฯ อุ๊งอิ๊ง’ รวมถึงขอเซลฟีด้วย
.
จากนั้นเวลา 10.00. น. แพทองธารเดินทางถึงสนามกีฬาเทศบาลตำบลนาแก อำเภอนาแก ซึ่งเป็นเวทีปราศรัยแรกให้กับผู้สมัครนายก อบจ.นครพนม พรรคเพื่อไทย ด้วยรถยนต์โตโยต้าอัลพาร์ด สีดำ ทะเบียน กท 888 กรุงเทพมหานคร ซึ่งตรงกับหมายเลขของอนุชิตที่ได้เบอร์ 8 ในการจับสลาก